Številka: 6033-20/2013/12, 6033-21/2013/11

Datum: 20. 12. 2018

Svet Nacionalne agencije Republike Slovenije za kakovost v visokem šolstvu je na podlagi šeste alineje enajstega odstavka 51. h člena Zakona o visokem šolstvu (Uradni list RS, št. 32/12-UPB7, 40/12-ZUJF, 57/12-ZPCP-2D, [109/12](http://www.uradni-list.si/1/objava.jsp?sop=2012-01-4320), [85/14](http://www.uradni-list.si/1/objava.jsp?sop=2014-01-3443), 75/16, 61/17 ZUPŠ in 65/17; v nadaljevanju: ZViS) in 46. člena Meril za akreditacijo in zunanjo evalvacijo visokošolskih zavodov in študijskih programov (Uradni list RS, št. 42/17; v nadaljnjem besedilu: Merila za akreditacijo) v zadevi akreditacije spremembe visokošolskega zavoda v zvezi s spremembo lokacije izvajanja študijskih programov Gospodarski inženiring (univerzitetni in program druge stopnje) Poslovno-tehniške fakulteta Univerze v Novi Gorici na zahtevo Univerze v Novi Gorici, Vipavska cesta 13, 5000 Nova Gorica, ki jo zastopa prof. dr. Danilo Zavrtanik, na svoji 134. seji 20. 12. 2018 sprejel naslednjo

ODLOČBO

*1. Svet Nacionalne agencije Republike Slovenije za kakovost v visokem šolstvu akreditira spremembo visokošolskega zavoda Univerza v Novi Gorici, in sicer spremembo lokacije izvajanja študijskih programov Gospodarski inženiring (univerzitetni in program druge stopnje) Poslovne-tehniške fakultete Univerze v Novi Gorici iz naslova Vipavska cesta 13, 5000 Nova Gorica na naslov Glavni trg 8, 5271 Vipava.*

*2. Stroški v postopku niso nastali.*

Obrazložitev:

Univerza v Novi Gorici, Vipavska cesta 13, 5000 Nova Gorica (v nadaljevanju: vlagatelj) je svetu Nacionalne agencije Republike Slovenije za kakovost v visokem šolstvu (v nadaljevanju: svet agencije) dne 8. 10. 2018 posredoval/a vlogo za akreditacijo spremembe visokošolskega zavoda Univerza v Novi Gorici, in sicer vlagatelj spreminja lokacijo izvajanja študijskih programov Gospodarski inženiring (univerzitetni in program druge stopnje) Poslovne-tehniške fakultete Univerze v Novi Gorici iz naslova Vipavska cesta 13, 5000 Nova Gorica na naslov Glavni trg 8, 5271 Vipava.

Gre za že akreditirane prostore v Dvorcu Lanthieri na naslovu Glavni trg 8, 5271 Vipava, katerih lastnik je občina Vipava, vendar ima vlagatelj z njimi sklenjeno pogodbo o zakupu in uporabi prostorov za 85 let od 2013 dalje.

Prostori v Dvorcu Lanthieri so bili med drugim presojani v okviru postopka podaljšanja akreditacije visokošolskega strokovnega študijskega programa Vinogradništvo in vinarstvo, Visoke šole za vinogradništvo in vinarstvo, Univerze v Novi Gorici dne 7. 5. 2013. Strokovnjaki so ugotovili, da prostori ustrezajo pogojem iz Meril za akreditacijo in zunanjo evalvacijo visokošolskih zavodov in študijskih programov (Uradni list št. 40/2014).

Agencija spremembo lokacije ali uvedbo nove lokacije izvajanja študijskega programa obravnava v skladu z merili za prvo akreditacijo visokošolskega zavoda, pri čemer presoja izpolnjevanje standardov kakovosti iz 9. člena (materialne razmere) Meril za akreditacijo; če je za zagotovitev kakovostnega izvajanja študija na novi lokaciji potrebno, pa še izpolnjevanje drugih standardov kakovosti, določenih za prvo akreditacijo visokošolskega zavoda.

Postopek za akreditacijo spremembe visokošolskega zavoda poteka v skladu s 36. členom Meril za akreditacijo. Svet agencije v danem postopku ni imenoval skupine strokovnjakov, saj so bili prostori že presojani v prejšnjih postopkih. Zato se je v konkretnem postopku oprl na ugotovitve skupine strokovnjakov, ki je bila imenovana v postopku podaljšanja akreditacije visokošolskega strokovnega študijskega programa Vinogradništvo in vinarstvo Visoke šole za vinogradništvo in vinarstvo, Univerze v Novi Gorici.

Skupina strokovnjakov je v postopku podaljšanja akreditacije visokošolskega strokovnega študijskega programa Vinogradništvo in vinarstvo Visoke šole za vinogradništvo in vinarstvo, Univerze v Novi Gorici v končnem poročilu zapisala, da so vse predavalnice opremljene z ustrezno informacijsko-komunikacijsko tehnologijo ter da so laboratoriji sodobno opremljeni. Knjižnica se nahaja v centralni stavbi Univerze v Novi Gorici, knjižnično gradivo v Vipavo v roku enega dne dostavlja kurirska služba.

Šesta alineja enajstega odstavka 51. h člena ZViS določa, da svet agencije odloča o akreditacijah visokošolskih zavodov in njihovih spremembah. Skladno z a51.š členom ZViS mora univerza in samostojni visokošolski zavod vložiti vlogo za akreditacijo sprememb visokošolskih zavodov v primeru spremembe lokacije izvajanja študijskega programa ali uvedbe nove lokacije izvajanja študijskega programa.

Svet agencije je vlogo vlagatelja obravnaval na svoji 134 seji. Vlogo je presojal v skladu z standardi kakovosti iz 9. člena Meril za akreditacijo.

V skladu z osmim standardom kakovosti vlagatelj zagotavlja ustrezne prostore za izvajanje visokošolske dejavnosti za potrebe naštetih dveh študijskih programov.

V skladu z devetim standardom kakovosti vlagatelj zagotavlja ustrezno tehnično-tehnološko in drugo opremo za izvajanje naštetih dveh študijskih programov.

V skladu z desetim standardom kakovosti je vlagatelj omogoča dostop gibalno oviranim študentom.

V skladu z enajstim standardom kakovosti vlagatelj zagotavlja storitve knjižnice.

Na podlagi navedenega svet agencije zaključuje, da vlagatelj izpolnjuje vsa zahtevana merila in standarde, ki jih določata ZViS in Merila za akreditacijo, za akreditacijo spremembe visokošolskega zavoda, saj so prostori na naslovu Glavni trg 8, 5271 Vipava že akreditirani in ustrezajo Merilom za akreditacijo.

Svet agencije je zato odločil, kot je razvidno izreka te odločbe.

Na podlagi 118. člena Zakona o splošnem upravnem postopku (Uradni list RS, št. 24/2006 – uradno prečiščeno besedilo, 105/2006 – ZUS-1, 126/2007, 65/2008, 8/2010 in 82/2013; v nadaljevanju: ZUP) organ v odločbi odloči o stroških postopka, kdo trpi stroške postopka, koliko znašajo ter komu in v katerem roku jih je treba plačati. Stroški v postopku niso nastali.

Pouk o pravnem sredstvu:

Zoper to odločbo je dovoljena pritožba v roku 30 dni od vročitve pisnega odpravka te odločbe. Pritožba se vloži pisno ali ustno na zapisnik pri organu, ki je to odločbo izdal, svetu Nacionalne agencije Republike Slovenije za kakovost v visokem šolstvu, Slovenska cesta 9, 1000 Ljubljana. V pritožbi mora biti navedena odločba, ki se izpodbija, in pri tem označen organ, ki jo je izdal, ter številka in datum odločbe. Pritožnik mora v pritožbi navesti, zakaj odločbo izpodbija (238. člen ZUP). O pritožbi bo odločala pritožbena komisija Nacionalne agencije Republike Slovenije za kakovost v visokem šolstvu. Šteje se, da je pritožba pravočasna, če je zadnji dan roka oddana priporočeno po pošti.

|  |  |
| --- | --- |
| Postopek vodil/a:Jožica KramarPodročna sekretarka | dr. Franc Čuš Predsednik sveta Nacionalne agencije Republike Slovenije za kakovost v visokem šolstvu  |

**Vročiti**:

* Univerza v Novi Gorici, Vipavska cesta 13, 5000 Nova Gorica, osebna vročitev.